VM i fodbold for kvinder 2007

VM i fodbold for kvinder 2007 var det femte officielle VM for kvinder i FIFA-regi. Slutrunden fandt sted i Kina i perioden 10. – 30. september 2007.

Verdensmesterskabet blev vundet af Tyskland, som dermed forsvarede den VM-titel som holdet vandt fire år tidligere ved VM 2003. Det tyske hold var helt suverænt og lukkede ikke ét eneste mål ind i løbet af slutrunden. I holdets seks kampe blev det til fem sejre og én uafgjort med en samlet målscore på 21-0. I finalen besejrede tyskerne Brasilien med 2-0. Sølvmedaljerne var sydamerikanernes bedste placering ved en VM indtil da. Bronzemedaljerne gik for andet VM i træk til USA, som slog Norge 4-1 i bronzekampen.

For første gang siden VM 1999 havde Danmark kvalificeret sig til en VM-slutrunde. I den indledende runde opnåede danskerne én sejr (2-0 over New Zealand) og to nederlag (2-3 mod Kina og 0-1 mod Brasilien), og dermed endte Danmark på tredjepladsen i gruppen og gik derfor ikke videre til kvartfinalerne.

Inden Danmarks første kamp, der var mod Kina, opdagede det danske landshold at deres taktikmøde blev videofilmet fra et kamera, der var gemt bag et spejl. Det var ikke klart hvem der stod bag spionagen. Efter kampen mellem Danmark og Kina blev den danske landstræner, Kenneth Heiner-Møller, idømt karantæne fordi han ifølge fjerdedommeren havde skubbet hende. Han måtte derfor se de efterfølgende to kampe fra tribunen.

For de europæiske hold gjaldt VM-slutrunden endvidere som kvalifikation til den olympiske fodboldturnering ved OL i Beijing 2008. UEFA havde besluttet, at de tre bedst placerede europæiske hold kvalificerede sig til OL-turneringen. Dog kunne England ikke kvalificere sig, da IOC ikke anerkendte et hold fra en del af Storbritannien (Det Forenede Kongerige). Resultaterne betød, at Tyskland og Norge kvalificerede sig til OL, mens Danmark og Sverige efter VM måtte ud i playoff-kampe om den sidste plads, idet begge hold ikke gik videre fra den indledende runde.

Slutrunde 
Kina var VM-værtsland for anden gang, idet landet også arrangerede det første VM i 1991. Oprindeligt skulle Kina have afholdt VM i fodbold for kvinder 2003, men et udbrud af SARS i landet medførte, at slutrunden blev flyttet til USA. Efter flytningen blev det bestemt, at Kina skulle afholde mesterskabet i 2007, uden at andre lande kunne kandidere.

Slutrunden havde deltagelse af 16 landshold, hvoraf de 15 havde kvalificeret sig fra de kontinentale kvalifikationsturneringer, mens det sidste – Kina – som værtsland var automatisk kvalificeret.

Den 22. april 2007 blev der i Wuhan foretaget lodtrækning til inddelingen af grupper i den indledende runde. Fire af holdene var seedet, og kunne dermed ikke ende i samme gruppe: Kina (som værtsland), Tyskland (som forsvarende verdensmester) samt USA og Norge (de to bedste hold på FIFA's verdensrangliste). Derudover kunne to hold fra samme FIFA-konføderation ikke placeres i samme gruppe, bortset fra at én af grupperne måtte bestå af to hold fra UEFA (Europa). Resultatet af lodtrækningen blev (med seedede hold fremhævet med fed skrift):

Gruppe B fik nøjagtig samme sammensætning som gruppe A ved VM i 2003. Ved det tilfælde vandt USA gruppen foran Sverige, Nordkorea og Nigeria.

Kvalifikation 
Kina var som værtsland automatisk kvalificeret til slutrunden. De 15 øvrige deltagere blev fundet efter følgende fordelingsnøgle:

Den 16. deltager blev fundet i en playoff-kamp mellem nummer tre fra AFC og nummer tre fra CONCACAF.

Kvalificerede hold 
Følgende hold har kvalificeret sig til VM-slutrunden:

Afrika 
32 landshold deltog i det afrikanske mesterskab i 2006, der fungerede som kvalifikationsturnering, og holdene spillede om to pladser ved VM-slutrunden. Oprindeligt skulle mesterskabet have været afholdt i Gabon, men af "organisatoriske årsager" trak Gabon sig som vært for turneringen. I stedet overtog Nigeria værtskabet, og mesterskabet blev spillet 28. oktober – 11. november 2006.

Den 7. november 2006 kvalificerede Nigeria og Ghana sig til VM-slutrunden ved at vinde hver deres semifinalekamp.

Asien 
I Asien fungerede AFC Women's Championship 2006 som kvalifikationsturnering. Kina var automatisk kvalificeret til VM-slutrunden som værtsland, og de resterende hold spillede om yderligere to pladser ved VM-slutrunden samt en plads i playoff-kampen mod et hold fra CONCACAF.

Mesterskabet skulle have været afviklet i Japan, men efter at Football Federation Australia skiftede fra OFC til AFC, blev Australien ekstraordinært tilmeldt slutrunden og overtog samtidig værtskabet. Turneringen blev afholdt i Adelaide i perioden 16. – 30. juli 2006.

Mesterskabet blev vundet af Kina, der som værtsland allerede var kvalificeret til VM-slutrunden, så de to asiatiske kvalifikationspladser gik til nr. 2, Australien, og nr. 3, Nordkorea. Japan blev nr. 4 og gik dermed videre til playoff-kampen mod Mexico, som blev nr. 3 i CONCACAF's kvalifikation.

Europa 
De 25 højst rangerede europæiske hold spillede om fem pladser ved VM-slutrunden. Holdene blev inddelt i fem grupper med fem hold, hvorfra vinderne kvalificerede sig til VM. Kampene blev spillet i perioden 9. juli 2005 – 30. september 2006.

De fem gruppevindere blev Norge, Sverige, Danmark, Tyskland og England.

Nordamerika 
CONCACAF Women's Gold Cup 2006 fungerede som kvalifikationsturnering i Nordamerika, Mellemamerika og Caribien. Ud over USA og Canada deltog to hold fra Mellemamerika (Mexico og Panama) og to hold fra Caribien (Jamaica og Trinidad & Tobago) fra de regionale kvalifikationsturneringer.

USA vandt Gold Cup efter finalesejr på 2-1 over Canada, og de to nordamerikanske hold kvalificerede sig dermed til VM-slutrunden. Tredjepladsen gik til Mexico, der dermed gik videre til playoff-kampen mod Japan.

Oceanien 
Oceaniens ene VM-plads gik til vinderen af OFC Women's Championship 2007, som blev afviklet i Papua Ny Guinea den 9. – 13. april 2007. Og New Zealand blev en sikker vinder af mesterskabet, der havde deltagelse af fire hold.

Sydamerika 
Oprindeligt skulle CONMEBOL's kvalifikation have været afviklet i forbindelse med de sydamerikanske lege 2006 i Buenos Aires, men eftersom fodbold blev droppet fra programmet, overtog Sudamericana Feminino 2006 rollen som kvalifikationsturnering.

Ti hold spillede om to pladser ved slutrunden, og det blev Argentina og Brasilien der satte sig på de to pladser.

Playoff 
Den sidste ledige plads ved VM-slutrunden blev afgjort i playoff over to kampe mellem nr. 3 fra CONCACAF, Mexico, og nr. 3 fra AFC, Japan. Kampene blev afviklet i marts 2007.

Japan vandt samlet med 3-2 og indtog dermed den sidste plads ved VM-slutrunden.

Indledende runde 
De 16 landshold er inddelt i fire grupper, hvorfra de to bedste i hver gruppe går videre til kvartfinalerne.

Gruppe A

Gruppe B

Gruppe C

Gruppe D 

De sidste to kampe i gruppe C og D skulle egentlig have været afviklet den 19. september. Men først blev kampene Norge – Ghana og Brasilien – Danmark flyttet til den 20. september på grund af tyfonen Wiphas indtog i Østkina. Senere meddelte FIFA, at man efter protest fra bl.a. det kinesiske og svenske landshold havde besluttet også at flytte kampene Australien – Canada og Kina – New Zealand til den 20. september, således at de sidste to kampe i hver gruppe blev afviklet samtidig som oprindeligt planlagt. Kina og Sverige mente, at det danske landshold ville få en unfair fordel ved at kunne spille den sidste kamp med kendskab til resultatet af Kinas sidste kamp.

Slutspil

Kvartfinaler

Semifinaler

Bronzekamp

Finale

Statistik

Målscorere

Assists

Hæderspriser 

Følgende priser blev givet ved turneringens afslutning. FIFA.com shortlisted ten goals for users to vote on as the Goal of the Tournament. The Most Entertaining Team award was also decided by a poll on FIFA.com.

All-Star Hold

Turneringens rankning

Præmier 
Alle holdene får en økonomisk gevinst af deltagelsen i slutrunden (i amerikanske dollars):
 Guldvinder: 1.000.000
 Sølvvinder: 800.000
 Bronzevinder: 650.000
 Nr. 4: 550.000
 Kvartfinalist: 300.000
 Slået ud efter gruppespil: 200.000

Referencer

Eksterne henvisninger 
 FIFA Women's World Cup 2007 

2007
Sport i 2007
Fodbold i Kina